AQSh va Yevropa ittifoqi Rossiyaga qarshi yangi sanksiyalarni muhokama qilmoqda

AQSh va Yevropa ittifoqi Kerch bo‘g‘ozidagi hodisa bo‘yicha Rossiyaga qarshi yangi sanksiyalarni muhokama qilmoqda. Bu haqda AQShning Ukraina bo‘yicha maxsus vakili Kurt Volkerga tayanib, “RIA Novosti” xabar berdi.

Xabar berilishicha, agar Rossiya qo‘lga olingan Ukraina dengizchilarini qaytarishga rozi bo‘lmasa va Kerch bo‘g‘ozi ustidan nazoratni talab qilishda davom etsa, cheklovlar kiritilishi mumkin.
Vakilning so‘zlariga ko‘ra, Rossiya dengizchilardan bosim o‘tkazish vositasi sifatida foydalanmoqda, ularni ushlab turishga esa asosi mavjud emas. Uning ta’kidlashicha, Yevropa ittifoqi fevralda Qrim bo‘yicha sanksiyalarni uzaytirishni ko‘zlamoqda.